પ્રદેશ પ્રમુખપદ મેળવવા અનેક નેતાઓ પોતાનું માર્કેટિંગ કરી રહ્યા છે ત્યારે આ સિનિયર ગણાતા નેતાએ પ્રમુખપદ માટે ના પાડતાં પાર્ટી મૂંઝવણમાં મુકાઇ છે. સચિવાલયમાં ચાલતી ચર્ચા મુજબ મુખ્યમંત્રી અને પાર્ટી સંગઠન વચ્ચે વધેલા અંતરને કારણે આ નેતાએ પોતાના નામ પર ચર્ચા ન કરવા વિનંતિ કરી હોવાનું જાણવા મળે છે. આ નેતાને ભય છે કે પાર્ટી અને સરકાર વચ્ચે પ્રમુખના પદ માટે હવેનાં સમયમાં સૂડી વચ્ચે સોપારી જેવી સ્થિતિનું નિર્માણ થશે. આથી પોતે રાજકીય કારકિર્દી દાવ પર મૂકવા માગતા નથી.